
Det er til de unge, jeg henvender mig. Lad de gamle — de gamle af Sind
og Hjærte — lad dem lægge dette Skrift bort uden at trætte deres Øjne
med at læse det.

Jeg forudsætter, at Du er omkring atten eller tyve Aar, at Du er færdig
med din Læretid eller dine Studier, og at Du netop skal ud i Livet. Jeg
anser det for sikkert, at din Aand staar over de Fordomme, som dine
Lærere har søgt at paatvinge Dig, at Du ikke frygter Djævelen, og at Du
ikke gaar og hører Præsternes og Lægprædikanternes Floskler. Endvidere,
at Du ikke er en af disse Lapse, der er saa ynkelige Frugter af vort
forfaldne Samfund, og som driver omkring i Gaderne for at vise deres
velskaame Klæder og Abefjæs og kun tænker paa at nyde for enhver Pris.
. ! . Nej, jeg forudsætter, at Du har Hjærtet paa rette Sted, og af
denne Grund henvender jeg mig til Dig.

Det første Spørgsmaal, som stiller sig, er, hvad Du skal blive. Du har
ofte spurgt Dig selv om det. Og, i Sandhed, uaar en Mand er ung, saa
forstaar han, at naar han i flere Aar har gaaet for at lære et
Haandværk eller en Videnskab — vei at mærke, paa Samfundets Bekostning
— saa har han ikke gjort dette for at benytte sine Færdigheder til at
tilrane sig egen Vinding, og den maa staa lavt og være dybt sunken i
Laster, som aldrig har drømt om at bruge sin Intelligens, sit Talent og
sine Kundskaber til at— 4 —

hjælpe og befri dem, som ligger i Fattigdom og Uvidenhed.

Er Du ikke en af dem, som har haft en slig dejlig Drøm? Lad os da se,
hvad Du skal gøre for at faa din Drøm til Virkelighed.

Jeg véd ikke, i hvilken Stand Du er født. Kanske Du, begunstiget af
Skæbnen, har kastet Dig over Studiet af Videnskaberne; Du skal maaske
være Læge, Jurist, altsaa en videnskabelig uddannet Mand. Et vidt Felt
aabner sig for Dig; Du gaar ind i Livet med udmærkede Kundskaber, med
en øvet Intelligens; eller paa den anden Side — Du er maaske en ærlig
Haandværket hvis Kendskab til Videnskaben er indskrænket til det lidet,
som Du lærte paa Skolen; men Du har den Fordel paa første Haand at
kende, hvad et Liv i uafbrudt Slid er — det, som er beskaaret alle vor
Tids Arbejdere.

Jeg vil standse ved den første Antagelse for siden at vende tilbage til
den anden. Jeg antager, at Du har haft en videnskabelig Uddannelse. Lad
os antage, at Du skal være Læge.

I Morgen vil en Mand i Arbejdsbukser komme og hente Dig til en syg
Kvinde. Han vil føre Dig til en af de« trange Gyder, hvor Genboerne kan
trykke hinandens Haand over de forbigaaendes Hoveder. Inde i en mørk
Gang, oplyst af en osende Lam pø, slaar Dig en forpestet Luft i Møde;
Du kryber op ad en fire, fem elendige Trapper, og i et mørkt, koldt
Værelse finder Du den syge Kvinde liggende paa Gulvet, da^kket af
skidne Pjalter. Blege, blaagule Børn, skælvende under de tynde Klæder,
stirrer paa Dig med deres store, vidt opspilede Ojue. Hendes Mand har
arbejdet hele sit Liv tolv, tretten Timer hver Dag. Nu har han været
uden Arbejde i tre Maaneder. Arbejdsløshed er ikke sjælden i hans Fag;
den indtræffer periodisk hvert Aar. Men før, naar han var ledig, saa
gik hans Hustru ud paa Arbejde — maaske for at vaske dine Skjorter — og
hun fortjente da en 70—80 0. om Dagen. Men nu har hun ligget tilSongs i
to Maaneder, og Nøden stirrer Familien i Møde i al sin Rædsel.

Du Læge, hvad vil Du foreskrive denne syge Kvinde? Du, som med et Blik
har set, at Aarsagen til hendes Sygdom er Blodmangel, Mangel paa god
Føde, Mangel paa frisk Luft? Sig en god Bøfsteg liver Dag? Lidt
Bevægelse ude paa Landet? Et tørt dg godt ventileret Soveværelse?

Hvilken Ironi?

Hvis hun kunde have faaet dette, vikle hun have haft det for længe
siden uden ut vente paa dit Raad.

Hvis Du har et godt Hjærte, et ærligt Ansigt og snakker ligefrem, vil
denne Familie sige Dig mange Ting, Den vil fortælle Dig, at den Kvinde,
som ligger i det næste Værelse, og hvis Hoste skærer Dig helt ind i
Hjærtet, er en fattig Strygerske, i\t i Etagen nedenunder har alle
Bomene Feber, og at Vaskekonen i første Etage ikke vil leve til Vaaren,
og at i Huset ved Siden af er det endnu værre fat.

Hvad vil Du sige til alle disse syge? Anbefale dem kraftig Føde, en
anden Luft, lidt mindre Slid .. . Du øn,«ker bare, at Du kunde, og
hjærtebrændt gaar Du derfra med en Forbandelse paa dine Læber.

Den næste Dag, medens Du endnu grubler over den Skæbne, som er
beskaaret disse, der boede i et Hundehul, fortæller en Kollega Dig, at
i Gaar kom en Tjener og hentede ham i Vogn. Det var til Ejeren af et
tint Hus, til en Dame, udmattet af søvnløse Na tter, som havde hengivet
hele sit Liv til at klæde sig tint paa, til Visiter, til Baller og til
at trættes med en dum Ægtefælle. Din Ven har ordineret hende en mindre
urimelig Levemaade, mindre pirrende Mad, Spasereture i fri Luft og lidt
Gymnastik, da hun mangler nyttigt Arbejde.

Den ene er døende, fordi hun aldrig har bart nok Føile og nok Hvile i
hele sit Liv; den anden lider, fordi hun aldrig bar vidst, hvad Arbejde
var, siden hun blev født.Er Du eu af disse slattede Naturer, som er
ligegyldige for alt, som ved Synet af de mest oprørende Optrin trøster
sig med et let Suk og et Glas 01, da vil Du gradvis blive vant til
disse Kontraster, og Dyret i Dig vil hjælpe dine Bestræbelser, saa at
Du vil blive moden for de forlystelsessyge Rækker, og Du vil ikke tænke
paa Elendigheden. Men hvis Du er et Menneske, hvis hver Følelse hos Dig
bliver en Villiebeslutning, hvis ikke Dyret i Dig har dræbt din
Intelligens, saa vil Du en Dag sige til Dig selv: Nej, dette er
uretfærdigt, det maa ikke vare længere. Der er ikke Tale om at helbrede
Sygdommen, den maa ogsaa forhindres. Eu bedre Levemaade og lidt mere
intellektuel Uddannelse vil bringe Sygdommenes Antal nedtil det halve.
Kast Medicinen for I lundene I Luft, god Føde, mindre Slid og Slæb —
det er det, vi skal begynde med. Uden det er en Læges Arbejde bare
Humbug og Bedrag.

Den Dag vil Du forstaa Socialismen. Du vil længes efter at forstaa den
til Bunds, og hvis Altruisme ikke bare er et tomt Ord for Dig, hvis Du
til Studiet af det sociale Spørgsmaal føjer Naturfilosof ens strænge
Udersøgelser, saa vil Du ende med at befinde Dig i vore Rækker, og Du
vil arbejde, som vi arbejdet, for den sociale Revolution.

Men maaske Du vil sige: Hvad bryder jeg mig om praktisk Arbejde. Jeg
vil hengive mig til den rene Videnskab som Astronomen, Fysikeren,
Kemikeren. Sligt Arbejde bærer altid Frugt, selv om kun for Fremtidens
Slægter.

Lad os først forsøge at blive enige om, hvad Du søger ved at hengive
Dig til Videnskaben.

Er det kun den Nydelse, som vi har ved Studiet af Naturen og ved
Udvikling af vore intellektuelle Ævner? I det Tilfælde spørger jeg Dig,
hvori en Filosof, som dyrker Videnskaben, for at han selv kan leve et
behageligt Liv, skiller sig fra en Dranker, som ogsaa kun søger en
øjeblikkelig Nydelse og tinder den i Vinen? Filosofen har valgt sin
Nydelse mere klogt,siden den skaffer ham en langt dybere og varigere
Nydelse end Drankeren. Men det er ogsaa alt. Baade den første og den
anden har det samme egoistiske Maal — personlig Tilfredsstillelse.

Men Du ønsker ikke at leve et egenkærligt Liv. Ved at arbejde for
Videnskaben vil Du arbejde for Menneskeheden — det er den Tanke, som
vil lede Dig under dine Studier,

En daarende Illusion! Hvem af os har ikke drømt den for et Øjeblik,
naar vi for første Gang gav os hen til Videnskaben?

Men, hvis Du virkelig tænker paa Menneskeheden, hvis Du virkelig ser
paa Menneskehedens Lykke, da rejser der sig en mægtig Indvending, thi
naar Du biot har en lille Smule kritisk Aand, saa maa Du være enig i,
at i Nutidens Samfund er Videnskaben kun en Luksusgenstand, som kun
tjener til at gøre Livet mere behageligt for de faa, men forbliver
aldeles utilgængelig for Menneskehedens Masse.

Der er nu gaaet meft: end et Aarhundrede siden Videnskaben nedlagde
sunde Forudsætninger til at klargøre Verdens Oprindelse, men hvor mange
har mestret disse Forudsætninger eller ejer den virkelige
videnskabelige, kritiske Aand? Nogle faa Tusinder, som forsvinder
blandt de Hundrede Millioner, som endnu ligger nedsunkne i Fordomme og
Overtro, der passer for vilde, og som altid er udsatte for at tjene som
Lodedukker for religiøse Bedragere.

Eller lad os se paa, hvad Videnskaben bar gjort for at faa i Stand et
fornuftigt Grundlag for fysisk og moralsk Sundhed. Videnskaben siger
os, hvorledes vi bør leve for at bevare vort Legemes Sundhed og
vedligeholde en god Sundhedstilstand blandt Befolkningens Masse. Den
anviser Vejen til aandelig og moralsk Lykke. Men forbliver ikke alt
Arbejde i disse to Retninger bare et dødt Bogstav i vore Bøger? Og
hvorfor?

Fordi Nutidens Videnskab kun er til lor en I [aandfuld priviligerede
Personer, fordi den sociale Ulighed,— 8 —

som deler Samfundet i to Klasser — Lønslaverne og Kapitalisterne —, gør
al Lærdom om en sund Tilværelse kun til den bitreste Ironi for ni
Tiendedele af Menneskeheden.

Jeg kunde anføre en hel Del flere Eksempler, men jeg skal fatte mig i
Korthed. Gaa biot ud af Fausts Studerekammer, Livis støvede Ruder
næsten lukker det klare Dagslys helt ude, se Dig omkring, og ved hvert
Skridt vil Du selv tinde Beviser paa denne Tanke.

Der er nu ikke længere Spørgsmaal om at ophobe videnskabelige Sandheder
og Opdagelser. Vi trænger fremfor alt til at sprede de Sandheder, som
Videnskaben allerede har mestret, at gøre dem til en Del af vort
daglige Liv, til almindelig Ejendom. Det gælder om at bære sig saaledes
ad, at alle, at Menneskehedens Masser kan blive i Stand til at forstaa
dem og anvende dem. Vi maa omskabe Videnskaben fra en Luksus til
Grundlaget for hvert Menneskes Liv. Dette er, hvad Retfærdighed
fordrer.

Jeg gaar videre. Jeg siger, at det ligger i selve Videnskabens
Interesse at gaa i den Retning. Videnskaben gør kun virkelige
Fremskridt, uaar en ny Sandhed finder en Jordbund, som allerede er
beredt til at modtage den. Theorien om den mekaniske Oprindelse af
Varmen, skønt allerede forkyndt i forrige Aarhundrede paa samme Maade
som Hirn og Clausius forkynder den i Dag, forblev dog i otti Aar
begravet i et lærd Selskabs Afhandlinger, indtil den Tid, da Kundskaben
i Fysik var spredt vidt nok, til at Offen-ligheden kunde modtage den.
Og tre Generationer maatte gaa, før Erasmus Darwins Theorier om
Arternes Ævne til at variere kundeblive velvillig modtaget gennem hans
Sønnesøn, og selv da var det ikke uden Pres fra den offenlige Mening,
at de blev vedtaget af de akademiske Tænkere. Tænkeren er ligesom
Digteren og Kunstneren altid et Produkt af det Samfund, i hvilket han
bevæger sig og lærer.Men hvis Du gennemtrænges af disse Idéer, vil Du
forstaa, at det fremfor alt er vigtigt at faa en radikal Forandring i
den nuværeude Tilstand, som ovnfvlder Tænkeren med videnskabelige
Sandheder, medens Resten af Menneskeuç forbliver, hvad de var for fem
eller ti Aarhundreder siden, det vil sige Slaver eller Maskiner, der er
ude af Stand til at mestre de erhvervede Sandheder. Og den Dag, Du er
gennem-trængt af denne vide, menneskekærlige og ægte videnskabelige
Tanke, den Dag vil Du tabe Smagen for ren Videnskab. Du vil sætte Dig
til at arbejde for at udlinde Midler til denne Omdannelse, og hvis Du
bringer med til dine Undersøgelser din Upartiskhed, som Du brugte i
dine videnskabelige Undersøgelser, saa vil Du visselig blive Socialist
— Du vil gøre en Ende paa Sotismerne, og Du vil komme iblandt os. Træt
af at arbejde for den lille Floks Nydelser, som alligevel har saa meget
deraf, vil Du stille din Oplysning og din Hengivenhed i de undertryktes
umiddelbare Tjeneste.

Og vær sikker paa, at saa, naar Du føler, Du har gjort din Pligt, tiaar
der bliver Fællesskab mellem dine Folelser og diue Handlinger, saa vil
Du hos Dig selv tinde ny Kræfter, som Du aldrig har drømt om. Og naar
den Dag — og den er, trods alle lærde Professorer, ikke langt borte —
naar den Dag, der vil blive Omskiftelsens Dag, den, Du arbejder for,
naar den er kommen, naar et fælles videnskabeligt Arbejde afslører ny
Kræfter, naar Arbejdets store Hær stiller sin Erfaring og sin Energi i
Videnskabens Tjeneste, da vil den gøre saa mægtige Skridt fremad, at i
Sammenligning hermed vil Nutidens seue Fremskridt synes at være
Skoledrenges Arbejder.

Da vil Du kunne glæde Dig i Videnskaben ; dens Nydelse vil blive en
Nydelse for alle.— 10 —

II.

Du er kanske færdig med din Jus og skal snart modtage din Bestalling
som Sagfører, og Du har maaske ogsaa nogle Drømme om din fremtidige
Virksomhed — jeg forudsætter altsaa, at Du er en af disse ædlere
Aander, som véd, hvad Altruisme er. Maaske Du tænker, at »jeg vil vie
mit Liv til en uophørlig og kraftig Kamp mod al Uretfærdighed! Jeg vil
bruge alle mine Evner for at Loven skal sejre, Loven, det offenlige
Udtryk for den højeste Retfærdighed — kan nogen Virksomhed være ædlere
V« og Du begynder Livets Arbejde tillidsfuld til Dig selv og den
Stilling, Du har valgt.

Godt, men lad os slaa op paa den første og bedste Side i Lovens
Annaler, og vi vil faa at se, hvad det virkelige Liv siger os.

Her har vi en rig Jordejer. Han fordrer, at eu Forpagter skal kastes
ud, fordi han ikke har betalt sin Afgift. Fra Lovens Side er Sagen ikke
Tvivl underkastet; naar den fattige Bonde ikke kan betale, maa han gaa.
Men naar vi nærmere undersøger Sagen, saa vil vi opdage, at Jordejeren
har brugt Afgiften til glade Gæstebud, mens Forpagteren har slidt og
slæbt Dag ud og Dag ind. Jordejeren har ikke gjort noget for at
forbedre sin Ejendom, og alligevel 1 iår dens Værdi tredoblet sig paa
femti Aar paa Grund af Jærnbaneanlæg, ny kommunale Veje, Dræning,
Indhegning og Opdyrkning al' forhen ubenyttet Jord, men Bonden, som har
lagt hele sit Arbejde i dette, har ruineret sig selv. Han er falden i
Aagerkarles Hænder, og da han sidder i Gæld til op over Ørene, kan han
ikke betale Ejeren. Loven, som altid er paa Ejendommens Side, er klar
nok; Jordejeren har Ret. Men Du, hvis Retfærdighedsfølelse endnu ikke
er bleven afstumpet af Lovformler, hvad vil Du gøre? Vil Du være med
til, at Forpagteren kastes ud paa Landevejen? — for det er, hvad Loven
befaler — •eller vil Du forlange, at Jordejeren betaler tilbage— 11 —

til Forpagteren den Del af den højere Værdi at' Ejendommen, som skyldes
Forpagterens Arbejde? — for det er, hvad Retfærdighed forlanger.
Hvilken Side vil Du vælge? For Loven og mod Retfærdigheden eller for
Retfærdighed og mod Loven?

Eller naar Arbejderne strejker mod en Fabriks-herre uden 14 Dages
Opsigelse, hvad vil Du saa gore? Vil Du staa paa Lovens Side, d. v. s.
paa Fabriks-herrens, som understøttet af en Krise har fortjent skændige
Summer? Eller imod Loven, paa Arbejdernes Side, som paa samme Tid ikke
faar mere end 2 Kroner om Dagen og som ser Kone og Børn svinde hen lige
for deres Øjne? Vil Du forsvare det Lov-trækkeri, som kaldes
»Kontraktsfrihed«? Eller vil Du forsvare Retfærdighed, i Følge hvilken
en Kontrakt, som er indgaaet imellem en Mand, som har spist godt til
Middag, og en, som sælger sin Arbejdskraft, fordi han ellers sultede
ihjæl, mellem den stærke og den svage. — ikke er nogen Kontrakt?

Tag en anden Sag. Fler i Byen luskede en Fvr omkring en Slagterbutik;
han stjal en Bof og løb sin Vej med den. Arresteret og forhørt
forklarer han, at han er eu arbejdsløs Arbejder, og at han og hans
Familje ikke har haft noget at spise i tire Dage. Man beder Slagteren
om at lade Manden gaa, men denne vil have, Retfærdigheden skal have sin
Gænge. Ilau anklager Arbejderen, som dømmes til seks Maaneders Fængsel.
Dette kræver Retfærdighedens blinde Gudinde. Oprøres ikke din
Samvittighed mod Lov og Samfund, uaur Du hører lignende Domme hver Dag?

Eller vil Du, at Loven skal anvendes mod den Mand, som, daarlig
opdraget og daarlig behandlet fra sin Barndom af, er bleven voksen uden
at have hørt et eneste medfølende Ord, og som til slut myrder sin Nabo
for at stjæle en Krone fra ham? Vil Du tillade, at han dømmes til at
henrettes eller endnu værre — at. hun indespærres i tyve Aar, naar Du
véd, at han snarere er en vanvittig end en Forbryder,— 12 —

og at i ethvert Tilfælde hans Forbrydelse er hele Samfundets Fejl?

Vil Du fordre, at disse Vævere, som i et Øjebliks Ophidselse har sat
Ild paa deres Fabrik, skal kastes i Fængsel ? At denne Mand, som skød
efter en kronet Morder, skal indespærres for hele .Livet? At dette
Folk, som har rejst sig og har hejst Fremtidens Flag paa Barrikaderne,
skal skydes ned? Nej, og tusinde. Gauge nej!

Hvis Du tænker i Stedet for at gentage, hvad der er lært Dig, hvis Du
analyserer Loven og drager den ud af alle disse taagede Fortolkninger,
som man har indhyllet den i for at skjule dens virkelige Oprindelse, d.
e. den stærkeres Ret over den svage, og dens egenlige Væsen, som altid
har været at indskrive og godkende alle Slags Undertrykkelser, som
Menneskeslægten har taget i Arv fra sin blodige Historie — naar Du har
forstaaet dette, vil D.u foragte Loven. Du vil forstaa, at det at være
den skrevne Lovs Tjener, det er hver eneste Dag at være i Kamp med
Samvittighedens Lov og at stille sig paa Urettens Side. Og siden denne
Kamp ikke kan vare bestandig, saa vil Du enten komme til at kvæle
Samvittighedens Stemme, og Du vil blive et slet Menneske, eller Du vil
bryde med Sæd og Skik, og Du vil sammen med os arbejde paa at ødelægge
al denne økonomiske, sociale og politiske Uretfærdighed.

Men da er Du en Socialist, — da er Du en revolutionær.

Og Du, unge Ingeniør, som har drømt om at forbedre Arbejdernes Kaar ved
at anvende Videnskaben i Industriens Tjeneste — hvilke sørgelige
Skuffelser, hvor mange tabte Illusioner veuter( ikke Dig. Du sætter
hele din Energi, alle dine Evner ind paa at konstruere en Jærnbane, som
skal gaa langs bratteSkrænter og gennem Fjældet« Granit for at kunne
forbinde to Lande, som Naturen har skilt ad. Men naar Arbejdet er
paabegyndt, saa ser Du Arbejderskarerne sygne hen og dø af Savn og
Sygdom i de mørke Tunneller; Du ser andre, som drager hjem med nogle
surt opsparede Skillinger og Spiren til Tæring i sig. Du ser
Menneskelig, Ofre l'or en smudsig Gærrig-hed, ligge som Vejmærker langs
din Jærnbanelinje, og naar den endelig er færdig, vil Du komme til at
se den benyttet som Hovedvej for en indstrømmende Armt'1.

Du har givet helo din bedste Ungdom hen for eu Opiindelse, der vil
lette Produktionen, og efter mange Forsøg, efter mange søvnløse Nætter,
er Du tilsidst Herre over din Opdagelse. Du gør Brug af den, og
Resultatet overgaar dine Forventninger. Ti. tyve Tusind Arbejdere
kastes ved den paa Gaden. De, som bliver tilhage, er for det meste
Børn, der bliver henviste til at være Maskiner. En tre, tire, ti
Fabrik-ejere tjener sig en Formue paa den og »lader Gharn-pagnen
knalde« . . . Var det din Drøm?

Og naar Du studerer de sidste industrielle Fremskridt. vil Du tinde, at
Syersken intet har vundet, absolut intet, ved Opfindelsen af
Symaskinen, at Arbejderne i Gothardttunnellen døde af Stenstøvet trods
Diamantboret, at Murerne og Dagarbejderne er lige saa arbejdsløse nu
som før Donkraftens Opfindelse. Hvis Du undersøger de sociale Problemer
med den samme Selvstændighed, som har ledet dine mekaniske
Undersøgelser, vil Du komme til den Slutning, at under
Privatejendommens og Lønslaveriets Herredømme vil enhver Opfindelse, i
Stedet for at lette Arbejdernes Byrder, gøre dem tusinde Gange tungere,
gøre deres Arbejde mere aandssløveude. Arbejdsløsheden større, Kriserne
mere ødelæggende, medens den. som i Forvejen allerede tager alle
Nydelser, vil være den eneste, der høster Fordel af den.

Hvad vil Du gøre, naar Du eu Gang er kommen til denne Slutning?Enten
vil Du bringe din Samvittighed til Tavshed med Sofismer, og Du vil en
Dag tage Afsked med din Ungdoms ærlige Drømme og søge selv at komme i
Besiddelse af det, der giver Ret til de Glæder og Nydelser, som Livet
kan byde — Du vil gaa over ti Udsugernes Lejr.

Eller, hvis Du har et medfølende Hjærte, vil Du sige til Dig selv: —
Nej, dette er ikke Tiderne til at gøre Opfindelser. Lad os først
arbejde paa at ændre Produktionssystemet. Naar det er forbi med
Privatejendommen, da først vil hvert Fremskridt i Industrien komme
Menneskeheden til Gode, og Arbejdernes Masser, som nu kun er Maskiner,
vil da blive tænkende Væsener, som i Industrien vil anvende hele deres
Intelligens, der er udviklet ved Studier og fuldendt ved legemligt
Arbejde, og Industriens Udvikling vil da gøre et Fremskridt, som i
Løbet af femti Aar kan udrette, hvad vi nu ikke en Gang vover at drømme
om.

Og hvad skal jeg sige til Læreren — ikke til den Mand, som ser paa sin
Gærning som en anstrængende Forretning, men til ham, som, omgivet af en
Flok glade Unger, føler sig oplivet af deres livlige Øjne og deres
glade Latter, og som vil indpode i deres smaa Hjærner de
Menneskekærlighedens Idéer, som begejstrede ham selv, da han var ung.

Jeg ser ofte, at Du er bedrøvet, og jeg véd, hvad der har skaffet Dig
Rynker i Panden. I Dag har din Yndlingselev, som ganske vist ikke er
flink i Latin, men som har et udmærket Hjærte, med Begejstring fortalt
om Wilhelm Tell. Hans Øjne lynede, han syntes at ville gennembore alle
Tyramier, da lian fremsagde Schillers lidenskabelige Vers. Men da han
kom hjem, fik han Skænd af sin Mo'r, sin Fa'r eller sin Onkel, fordi
han ikke har vist Præsten eller Politibetjenten tilstrækkelig Respekt.
I en Time præket de for ham: »Vær forsigtig, vis Lydighed og Respekr

for Avtoriteterne«, og saa vil han snart kaste Schiller til Side l'or
at læse: »Hvorledes man kommer frem i Verden«.

Og nu fortælles det Dig, at det er gaaet saa daarligt med dine bedste
Elever. En gør ikke andet end drømme om at blive Officer. En er bleven
optaget i sin Principals Forretning og stjæler nu fra Arbejderne deres
usle Løn. Og Du, som havde sat saa stort et Haab til disse unge, Du
grubler nu over den sørgelige Modsætning mellem Idealet og Livet.

Og det tænker Du paa endnu! Men jeg forudsiger, at inden to Aar, naar
Du har lidt Skuffelse efter Skulfel.se, saa vil Du lægge dine kære
Forfattere paa Hylden, og Du vil tilsidst erklære, at Wilhelm Tell uden
Tvivl var en meget skikkelig Fader, men naar )dt kommer til alt lidt
forrykt, at Poesi er udmærket i en ledig Time, især efter at man en hel
Dag igennem har undervist i sammensat Rentesregning, men at de Herrer
Digtere altid svæver i Skyerne, og at deres Vers intet har at gøre
hverken med Livet eller Skoleinspektørens næste Besøg . . .

Eller ogsaa bliver din Ungdoms Drømme dit Manddomslivs Overbevisning.
Du vil forlange en udstrakt menneskelig Undervisning for alle, i Skolen
og udenfor Skolen, og idet Du indser, at den vil være umulig utaler de
nuværende Tilstande, saa vil Du angribe Bourgeois-Samfundet i dets Rod.
Og naar Du saa er bleven afskediget af Undervisningsministeren, vil Du
forlade Skolen og komme og stille Dig iblandt os. Du vil oplyse Mænd,
der er ældre, men mindre lærde end Du, om hvilken Tiltrækning der er i
Kundskab, og hvorledes Menneskeheden burde være, og hvad den kan blive.
Du vil komme og arbejde sammen med Socialisterne for en fuldstændig
Omfor-audring af det nuværende System for at opnaa sand Lighed,
virkeligt Broderskab og Frihed.— 16 —

Og endelig Du unge Kunstner, Billedhugger, Maler, Digter, Musiker, har
Du ikke set, at den hellige Ild, som opflammede dine Forgængere, ikke
findes hos Eder nu? at Kunsten er flad, og Middelmaadigheden hersker
alene?

Og hvorledes kunde det være anderledes? Den Glæde over at have
genfundet Oldtidens Verden, over at have forfrisket sig i Naturens
Kilder, som frembragte Renaissancens Mesterværker, er ikke mere til for
Nutidens Kunst; overfor Revolutionens Idé er den hidindtil forbleven
kold, og blottet for Idé tror den at have fundet en i Realismen, naar
den nu piner sig med at levere et koloreret Fotografi af Dugdraaben paa
en Plante, med at efterligne en Kos Bagparti eller at afmale i alle
Enkeltheder, i Prosa og i Vers, en Kloaks stinkende Snavs, en fin
Skøges Kabinet!

Men hvis det er saa, hvad skal man saa gøre? vil Du spørge.

Hvis den hellige Ild, som Du siger brænder i Dig, ikke er bedre end en
rygende Væge, da bliv bare ved med at gøre, som Du har gjort, da vil
din Kunst snart synke ned til at blive et Haandværk til at dekorere
Grossererens Salon og komponere tredje Klasses Operetter og skrive
Føljetoner til Skillingsbladene.

De fleste af Jer glider allerede med fuld Kraft ned ad dette Skraaplan.
Men hvis dit Hjærte banker i Samklang med Menneskehedens, hvis Du som
en sand Digter har Øre for Livet, da vil Du, naar Du ser ud over dette
Hav af Lidelser, hvis Bølger skyller op om Dig, naar Du staar Ansigt
til Ansigt med disse Folkeslag, som dør af Hunger, med disse Lig, der
stabler sig op i Gruberne, med disse lemlæstede Legemer, som ligger i
Dynger ved Barrikaderne, uaar Du ser disse lange Rækker af forviste,
som vandrer ind i Sibirien for at begraves i Isørkenen, eller paa de
tropiske Øers Bredder, uaar Du staar lige over for den sidste Kamp, der
kæmpes, de overvundnes Smærtensskrig og Sejrherrernes vilde Fester,
Heltemodet i Kamp med Fejgheden, den ædle Begejstring— 17 —

og den låve Slethed — da vil Du ikke kunne holde Dig nev tral. Da vil
Du komme til at stille Dig paa de undertryktes Side, fordi Du véd, at
det skønne, det herlige, at selve Livsens Aand er hos dem, som kæmper
for Lys, for Menneskelighed, for Retfærdighed.

Her vil Du tilraabe mig: Holdt!

Men, vil Du sige, naar abstrakt Videnskab er Luksus og Lægekunsten
omtrent bare Humbug, naar Loven er det samme som Uretfærdighed, og
mekaniske Opfindelser bare Midler til at plyndre de svage, naar Skolen,
i Strid mod den praktiske Mands Verdens-visdom, er sikker paa at blive
besejret, og Kunsten uden den revolutionære Idé vil sygne hen, hvad er
der saa tilbage for mig at gore?

Jo, — Du har en mægtig, en velsignelsesrig Gærning, hvor dine
Handlinger vil være i Overensstemmelse med din Samvittighed, et
Arbejde, som kan begejstre de stærkeste og ædleste Naturer.

IH.

Hvilken Gærning V — Det skal jeg sige Dig. Enten maa Du stadig gaa paa
Akkord med din Samvittighed og til slut en Dag sige: Lad Menneskeheden
forgaa, bare jeg kan have nok af Glæder og kan nyde dem tilfulde,
saalænge Folket er dumt nok til at tillade mig det; eller Du maa stille
Dig ved Siden af Socialisterne og med dem arbejde paa en fuldstændig
Omdannelse af Samfundet. Saaledes er den uigendrivelige Følge af den
Undersøgelse, vi har gennemgaaet, det

2er den logiske Slutning, som ethvert intelligent Menneske er nødt til
at komme til, forudsat at han tænker ærligt paa det, som foregaar rundt
om ham, og forstaar at gøre sig uafhængig af de Spidsfindigheder, som
haus Bourgeois-Opdragelse hvisker ham i Øret, og af sine Omgivelsers
egennyttige Syn.

Naar man altsaa en Gang er kommen til denne Slutning, saa maa man
spørge: Hvad skal der gøres?

— Svaret er let.

Forlad de Omgivelser, hvori Du er sat, og hvori man plejer at kalde
Folket en Flok Bæster, kom blandt dette Folk, og Svaret vil komme af
sig selv.

Du vil se, at overalt, i Frankrig som i Tyskland, i Italien som i
Amerika, overalt, hvor der er en privi-ligeret og en undertrykt Klasse,
der foregaar der blandt Arbejderne en umaadelig Bevægelse, hvis Maal
det er for stedse at nedbryde den Trældom, som det kapitalistiske
Lehnsvæsen har paalagt os, og at grundlægge et Samfund, bygget paa
Lighed og Retfærdighed. Og det er ikke længere nok for et Folk i
Nutiden at udtrykke sine Klager i en af de rørende Sange, der saa dybt
og smærtende skar en i Hjærtet, som det attende Aarhundredes Trælle
sang, og som den russiske Bonde synger den Dag i Dag. Nu arbejder det
for sin Befrielse med fuld Bevidsthed om, hvad det gør, og trods alle
Hindringer imod dets Frigørelse.

Dets Tanker beskæftiger sig uafbrudt med, hvad der skal gøres, for at
Livet, i Stedet for at være en Forbandelse for tre Fjerdedele af
Menneskeheden, kan blive til en Lykke for alle. Det tager
Samfundslærens vanskeligste Problemer op og søger at løse dem ved sin
sunde Fornuft, sin Iagttagelsesaand og sin dyrekøbte Erfaring. Og for
at komme til Forstaaelse med andre, ligesaa ulykkelige som det selv,
forsøger det saa at danne Grupper, at organisere sig. Det danner
Foreninger, som med Vanskelighed opretholdes af smaa Bidrag. Det sætter
sig i Forbindelse med Kammerater i Udlandet, og bedre end filantropiske
Stortalere forbereder det den Dag, da Krig mellem— 19 —

Folkene skal blive umulig. For at kunne vide, hvad dets Kammerater gør,
opretter det Arbejderblade — men med hvilke store Ofre og uendelige
Anstrrengelserl Ug tilsidst, naar Tiden er kommen, rejser det sig for
at ofre sit Blod paa Barrikaderne, det kæmper for de Rettigheder, som
de rige og mægtige senere forstaar at forvanske til Forrettigheder, de
vender mod det.

Hvilken uendelig Række af Anstrængelser! Hvilken uophørlig Kamp!
Hvilket stadig paa ny begyndt Arbejde, snart for at fylde de Huller,
der dannes af Desertører, enten dem, der bliver trætte, eller dem, der
sælger sig, eller dem, der gøres til Genstand for Forfølgelser; snart
for igen at danne Rækkerne, som er bleven udtyndede ved Geværernes og
Mitrailløsernes Kugler, snart for igen at tage fat paa de Forskninger,
som er bleven afbrudt ved Masseudryddelserne.

Aviserne holdes oppe af Folk, som ved Sult og Nattevaagen har maattet
stjæle Kundskabsbrokker fra Samfundet, Agitationen drives med
Skillingsbidrag, samlet fra Arbejdernes Sulteløn, og under stadig Frygt
for at se sin Familje lide den skrækkeligste Nød, saa snart som
Arbejdsherren faar at vide, at »hans Arbejder, hans Slave er befængt
med Socialisme«.

Dette vil Du se, hvis Du gaar ud blandt Folket.

Og i denne endeløse Kamp — hvor ofte har ikke Arbejderen forgæves
spurgt, naar han segnede under Byrdernes Vægt:

»Hvor er dog disse unge henne, der er bleven opdraget paa vor
Bekostning? Disse unge, som vi har født og klædt, medens de studerede?
Hvor er disse, for hvem vi, med Ryggen krummet under de tunge Byrder og
Maven tom, har bygget disse Huse, disse Universiteter, disse
Bibliotheker, disse Musæer? Hvor er disse Mennesker, for hvem vi, med
vore

2*blege, magre Ansigter, har trykt disse fine Bøger, som vi selv ikke
en Gang kan læse? Hvor er disse lærde henne, som paastaar at eje al
menneskelig Videnskab, og for hvem hele Menneskeheden ikke er saa meget
værd, som en sjælden Insektart. Hvor er disse Mænd, som altid fører
Frihedens Fraser i Munden, men som aldrig tænker paa at kæmpe for vor
Frihed, der daglig trampes under Fødder? Hvor er disse Digtere og
Forfattere, disse Malere og Billedhuggere — med ét Ord — hvor er denne
Bande af Hyklere, som taler om Folket med Taarer i Øjnene, men som
aldrig har været iblandt os for at hjælpe os med vort Arbejde?«

Ja, hvor er de?

Nogle føler sig vei tilpas i deres fejge Ligegyldighed. Andre,
Majoriteten, foragter »Hoben« og er rede til at kaste sig over den,
hvis den vover at røre ved en af deres Forrettigheder.

— Det er sandt, af og til kommer der en ung Mand, som drømmer om
Trommer og Barrikader og ønsker at gøre Opsigt; men han opgiver Folkets
Sag, saa snart han opdager, at Vejen til Barrikaderne er lang, at
Arbejdet er tungt, og at den Laurbærkrans, som kan vindes, er omvundet
med Torne. I Almindelighed er det umættelige Ærgærrigheder, som, efter
at det er slaaet fejl med deres første Forsøg, kommer for at fange
Folkegunst, men som senere er de første til at tordne mod Folket, naar
det vil anvende de Principer, som de selv har proklameret. Maaske vil
de ogsaa være færdige til at vende Kanonerne mod Folket, naar det vover
at røre sig, før de, Lederne, har givet Signalet.

Læg hertil: Skældsord, hovmodig Foragt og fejg Bagtalelse fra den store
Majoritet, og Du vil have den Hjælp, Folket nu til Dags faar af de unge
af den højere Stand og Middelklassen til sin sociale Udvikling.Efter
alt dette vilde Du da atter spørge: Hvad skal vi gøre? Naar der er alt
at gøre! Naar eu hel Hær af unge vilde finde nok til at Sysselsætte
hele deres Ungdoms Kraft, hele deres Intelligens og Talent med for at h
jælpe Folket i det store Foretagende, som det har paabegyudt.

I Elskere af den rene Videnskab, hvis I er gennemtrængt af Socialismens
Principer, hvis I helt ud forstaar Betydningen af den Revolution, som
mælder sit Komme, ser 1 da ikke, at al Videnskab maa omformes for at
komme i Harmoni med de ny Principer. at Talen er om at fuldføre en
Revolution paa dette Felt, en Revolution, der er større end den, som i
det attende Aarhundrede fuldbyrdedes i enhver Gren af Videnskaben?
Forstaar I ikke, at Historien — som jiu er noget Kællingesnak om store
Konger, store Mænd og Krigsdage, at denne Historie maa skrives ud fra
Folkets Svn, ud fra det Værk, som Masserne har gjort, i Menneskehedens
lange Udvikling. At Socialøkonomien, som i Dag kun er en Godkendelse af
Kapitalist-plyndringen, maa blive omarbejdet saa vei i sine
Grundsætninger som i sine utallige Anvendelser, at Antropologien,
Sociologien og Ethiken maa fuldstændig omformes, og at selv
Naturvidenskaberne, set fra et nyt Synspunkt, maa uudergaa en
dybtgaaende Forandring med Hensyn til Opfattelsosmaaden af de naturlige
Fremtoninger og Fremstillingsmethoder?

Saa gør det da. Sæt alle jeres Ævner ind paa den gode Sag. Især hjælp
os med jeres klare Logik at modarbejde Aarhuntireders Fordomme og at
udarbejde Grundlaget for en bedre Organisation. End mere, lær os i vor
daglige Diskussion frygtløs at bruge den sande videnskabelige
Undersøgelse, og vis os, ved at foregaa med et godt Eksempel, hvorledes
man ofrer sit Liv for Sandhedens Sejr.

I Læger, som har lært Socialismen at kende ved en saa bitter Erfaring,
bliv aldrig trætte af at sige os, i Dag, i Morgen, i Tide og Utide, at
Menneskeheden

iler mod sin Vanslægtelse, hvis Tilværelsens og Arbejdets nuværende
Tilstande skal vedvare — at al jeres Medicin er magtesløs mod
Sygdommene, saalænge ni og halvfems Hundrededele af Menneskeden frister
Livet under Forhold, som er stik modsatte af, hvad Videnskaben fordrer.
— Overbevis Folk om, at det er Sygdommens Aarsag, soiu maa rives op med
Rode, og vis os alle, hvad der bør gøres for at udrydde den.

Kom med jeres Instrumenter og disseker for os med fast Haand dette vort
Samfund, som haster mod Forraadnelse. Vis os, hvorledes en forstandig
Tilværelse skulde og kunde være. Som sande Kirurger maa I overbevise
Folk om, at et angrebet Lem maa amputeres uden Betænkning, for at det
ikke skal forgifte hele Legemet.

1, som har stillet Videnskaben i Industriens Tjeneste, kom og sig os
aabent og ærligt, hvad Udfaldet har været af jeres Opdagelser. Lad dem,
som ikke tør gaa Fremtiden kækt i Møde, skimte, hvilke ny Opfindelser
der ligger bare i den Kundskab, vi har nu, hvad Industrien kunde blive
under bedre Tilstande, hvad Mennesket kunde producere, naar det altid
arbejdede i Bevidstheden for at forøge sin Produktion. Hjælp dog Folket
med jeres Indsigt, jeres praktiske Anlæg og jeres Organisationstalenter
i Stedet for at stille dem til Udsugernes Raadighed.

I Digtere, Malere, Billedhuggere og Musikere, hvis I forstaar jeres
egen Mission og Kunstens sande Interesser, saa gaar I med os. Stil
jeres Pen, jeres Pensel, jeres Mejsel til Revolutionens Tjeneste. Mai
for os i jeres billedrige Stil, i jeres udtryksfulde Malerier om
Folkenes Kæmpekampe mod deres Undertrykkere. Opflam de unges Hjærter
med det skønne, store revolutionære Pust, som besjælede vore Forfædre,
forta ! Kvinderne om, hvor stor og ædel en Livsgærning deres Mænd har
taget op, hvis de giver deres Liv hen for den sociale Frigørelses store
Sag. Vis Folket, hvor stygt dets virkelige Liv er nu, og sæt Fingeren
paa— 23 —

Aarsagen til Stygheden, sig os, hvad et fornuftigt Liv vilde være, hvis
det ikke Skridt for Skridt tørnede mod den nuværende sociale Ordens
LTsselheder og Skændigheder.

Og tilsidst, alle I, som ejer Kundskab og Talent, hvis I har en Gnist
af Medfølelse, kom, I selv og jeres Hustruer, og stil Jer i deres
Tjeneste, som trænger mest. Og husk paa, at hvis I kommer, ikke som
Herrer, men som Kammerater i Kampen, ikke for at herske, men for at faa
Styrke i et nyt Liv til Kampen for Fremtiden, ikke saa meget for at
lære fra Jer, som for at gribes af Mængdens Længsler, forstaa dem, give
dem Form, og saa arbejde uden Rast og Ro, med Ungdommens hele Fld,
uophørlig for at føre dem ud i det virkelige Liv — husk, at da, og kun
da vil I kunne leve et helt og fornuftigt Liv. Da vil I se, at ethvert
Skridt paa denne Sti vil bære Frugt i Overflod, og den Harmoni, der vil
blive mellem jeres Handlinger og jeres Samvittighed, vil give Jer
Kræfter som I aldrig drømte om fandtes hos Jer.

Hvilken ædlere Livsgjerning kan I ønske jer, end at deltage i den
aldrig ophørende Kamp i Folkets Midte for Sandhed, Retfærdighed og
Lighed.

» IV-

Jeg har behøvet 3 Kapitler for at sige de unge af den velstaaende
Klasse, at Uge over for det Valg, Livet stiUer, vil de blive nødt til,
hvis de er ærüge og oprigtige, at arbejde Side om Side med
Socialisterne, at kæmpe i deres Rækker for den sociale Revolution. Og
alligevel, hvor simpel er ikke denne Sandhed! Men naar man skal tale
til dem, som er vokset op under Bourgeois-Indflydelser, hvor mange
Spidsfindigheder maa ikke bekæmpes, hvor mange Fordomme ikke over— 24 —

vindes, hvor mange egennyttige Interesser ikke skal-fes af Vejen.

Men det er en let Sag at være mere kort, naar man taler til Jer,
Folkets üngdom. Livet selv bringer Jer til at blive Socialister, naar
biot I har lidt Mod til selv at tænke og handle derefter.

Den moderne Socialisme er nemlig fremstaaet fra Folkets dybe Lag. Selv
om nogle Tænkere, udgaaet fra Borgerklassen, er kommen og har tilført
den Videnskabens Godkendelse og Filosofiens Støtte, saa er Indholdet af
de Tanker, de har udtalt, ikke destomindre frembragt ved det arbejdende
Folks samlede Tankegang. Er ikke Internationales Forstandssocialisme,
som den Dag i Dag er vor bedste Styrke, bleven udarbejdet i
Arbejderorganisationerne under Massernes umiddelbare Indflydelse? Og
har de Par Forfattere, som har givet deres Bistand til denne
Udarbejdelse, gjort andet end finde det ordnede Udtryk for de Længsler,
som Arbejderne allerede var besjælede af?

At vokse op i Arbejdernes Rækker og ikke arbejde for Socialismens Sejr,
det er at misforstaa sine egne Interesser, at fornægte sin egen Sag og
sin historiske Mission.

Husker Du den Gang Du endnu kun var en lille Knægt, at Du en Vinterdag
gik ned i dit mørke Sti-æde for at iege? Kidden trængte ind igennem
dine tynde Klæder og Sneen og Sjappet gennem dine udslidte Sko. Og naar
Du paa Afstand saa de velnærede Børn, klædt saa rigt og tykt, som saa
paa Dig saa overlegent, saa vidste Du allerede da, at disse Poder, der
var klædt som Dukker, ikke var dine Kammerater og Ligemænd, hverken i
Intelligens, Fornuft eller Energi. Men siden, da Du blev nødt til at
stænge Dig inde i en Fabrik fra 5—6 om Morgenen og for-— 2ö —

blive der i tolv Timer ved eu hvirvlende Maskine, og Du selv som en
Maskine blev nødt til Time efter Time, Dag efter Dag, Aar efter Aar at
følge dens Bevægelser i deres ubarmhjærtige Taktslag — gik de andre i
hele denne Tid roligt i deres fine Skoler, paa deres Akademier og
Universiteter. Og nu er de samme Børn, mindre intelligente, men bedre
opdraget end Du, nu er de Ideven dine Herrer og uyder alle Livets
(»læder og alle Civilisationens Fordele. Og du? Hvilken Lod venter Dig?

Du har et lidet, trangt og mørkt Rum, hvor fem eller seks menneskelige
Væsener er rodet sammen paa nogle faa Kvadratfod, hvor din Moder, syg
af Livet og gammel af Sorg i Stedet for af Alder, byder Dig tørt
Rugbrød og Kartofler og en mørk Væske, kaldet Kaffe, som din eneste
Føde; og til at adsprede Dig har Du et eneste, det samme, aldrig
ophørende Spørgsmaal: Hvorledes skal vi kuune betale Bageren i Morgen
og Huslejen i Overmorgen?

Men maa Du trækkes med den samme daarlige Tilværelse, som din Fader og
Moder har henslæbt Livet i i en treti—firti Aar? Maa Du slæbe hele dit
Liv for at skaffe andre Velværets, Kundskabens og Kunstens Fornøjelser,
medens Du selv kun har den uophørlige Bekymring om, hvorledes Du kan
skaffe Dig en Bid Brød? Vil Du for altid opgive det, som gør Livet saa
dejligt, bare for at skaffe en Haand-fuld Ledigga'ugere al overflødig
Luksus? Vil Du slide Dig helt op med haardt Arbejde for kun at kende
Møje elller endog Nød, naar de arbejdsløse Tider kommer? Er det dette,
Du længes efter i Livet?

r

Maaske vil Du give tabt. Du ser ingen Vej til at komme ud af din
elendige Tilstand, og Du siger til Dig selv: Hele Generationer har haft
den samme— 26 —

Lod, og jeg, som intet kan ændre i denne Tilstand, jeg maa ogsaa finde
inig i det. Lad mig da arbejde væk og forsøge at leve saa godt jeg kan.

Godt! Men i dette Tilfælde vil Livet selv oplyse Dig.

En Dag kommer der en Krise, en af disse Kriser, som ikke længere er et
forbigaaende Fænomen, som for en Tid siden, men en Krise, som ødelægger
en hel Industri, som kaster Tusinder af Arbejdere ud i den sorteste
Nød, som knuser hele Familjer. Du kæmper som de andre mod denne Ulykke.
Men Du vil snart se, hvorledes din Kone, dit Barn, din Ven lidt efter
lidt bukker under af Mangel, Du vil se dem svinde hen lige for dine
Øjne; af lutter Mangel paa Føde og Mangel paa Pleje dør de paa et
elendigt Leje, medens Livet for de rige ruller sine glade Bølger i den
store Stads solstraalende Gader — uden at de ofrer en Tanke paa dem,
som gaar til Grunde.

Da vil Du forstaa, hvor oprørende dette Samfund er, Du vil begynde at
tænke paa Aarsagerne til denne Krise, din Undersøgelse vil gaa til
Bunds i denne Afskyelighed, som udsætter Millioner af menneskelige
Væsener for en Haandfuld Lediggængeres begærlige Lyster. Da vil Du
forstaa, at Socialisterne har Ret, naar de siger, at det nuværende
Samfund baade kan og maa blive omformet fra Grunden af.

En anden Gang, naar din Herre forsøger ved en ny Nedsættelse af Lønnen
at presse nogle fiere Ore ud af Dig for at øge sin Formue end mere, da
vil Du protestere; men han vil haanligt svare: Gaa og spis Græs, hvis
Du ikke vil arbejde til den Pris, jeg byder. Da vil Du forstaa, at din
Herre ikke alene forsøger at beklippe Dig som et Faar, men at han ogsaa
ser paa Dig som et lavere Væsen, at han ikke er tilfreds alene ved at
holde Dig i sine Jærnklør ved Lønsystemet, men at han ogsaa vil gøre
Dig til Slave i enhver Forstand. Da vil Du enten bøje Dig for ham,
opgive din menneskelige Værdighed og ende med at lide enhver tænkelig
Ydmygelse. Eller Blodet— 27 —

vil stige Dig til Hovedet, Du vil gyse tilbage for den Skraaning, som
Du var nær ved at glide ned ad. Du vil svare ham, og naar Du arbejdsløs
er kastet paa Gaden, da vil Du forstaa, at Socialisterne har Ret, naar
de siger: Oprør! rejs Eder mod det økonomiske Slaveri 1 Da vil Du komme
og stille Dig i Socialisternes Rækker, og sammen med dem vil Du arbejde
for den fuldstændige Afskaffelse af alt Slaveri — økonomisk, socialt og
politisk.

Og en Dag vil Du atter faa at høre om den unge, vakre Pige, hvis raske
Gang, hvis frimodige Øjne, hvis muntre Tale Du saa ofte har beundret.
Efter at have kæmpet haardt Aar efter Aar imod Nøden, forlod hun sin
Fødeby for at rejse til Hovedstaden. Hun vidste godt, at Kampen for
Tilværelsen vilde blive haard der, men hun haabede dog at kunne tjene
sit Brød paa en ærlig Maade.

Du véd nu, hvad hendes Skæbne blev.

En Søn af en eller anden Kapitalist gjorde Planeben til hende, hun lod
sig forføre af hans vakre Ord og gav sig hen til ham med hele sin
Ungdoms Lidenskab, kun for at blive forladt efter et Aars Forløb med et
Barn i sine Arme. Men aldrig tabende Modet vedblev hun at kæmpe, men i
Kampen mod Hunger og Kulde bukkede hun tilsidst under og endte sine
Dage paa et eller andet Hospital, ingen véd hvorledes . . .

Ilvad vil Du saa gøre?

Enten vil Du skyde hele det ubehagelige Minde fra Dig med en eller
anden dum Frase. »Hun var ikke den første og vil ikke blive den
sidste«, vil Du sige, og en Aften vil Du paa en Knejpe sammen med andre
Buller tilsøle hendes Minde med skidne Ord. Eller Mindet om hende vil
røre dit Hjærte. Du vil opsøge den skændige Forfører og slynge ham haus
Forbrydelse i Ansigtet. Du vil komme til at tænke paa Aarsagen til
denne Historie, som gentager sig hver Dag, og Du vil forstaa, at den
aldrig vil ophøre at gøre sig gældende, saa længe som Samfundet er;

delt i to Lejre — paa den ene Side de nødlidende, paa den anden de
lade, de nydende, med de fine Fraser og de dyriske Lyster. Du vil
forstaa, at det er paa Tide, der bliver slaaet Bro over dette bundløse
Syælg, Du vil stille Dig under Socialismens Fane.

Og Du, Folkets Kvinde, kan Du forblive kold ved alt dette ? Mens Du
kærtegner dette Barns gulhaarede lille Hoved, som gemmer sig ved dit
Bryst, tænker Du da aldrig paa den Lod, der venter ham, hvis ikke de
nuværende sociale Forhold forandres? Tænker Du aldrig paa den Fremtid,
som venter din unge Søster eller dine Børn? Vil Du have. at dine Sønner
skal slæbe Livet hen som deres Fader før dem, uden nogen anden
Bekymring end hvorledes han skal faa sit daglige Brød, uden nogen anden
Fornøjelse end Beværtningens? Vil Du have, at din Søn eller din Mand
skal være undergivet den første den bedstes Naade, der har arvet en
Kapital til at udbytte dem med? Vil Du have, at de skal forblive deres
Mesters Slaver, de mægtiges Kanonføde, den Gødning, som skal gøde de
riges Marker?

Nej og Tusinde Gange nej I

Jeg véd, at dit Blod har kogt, naar Du hørte, at din Mand, der var
gaaet med paa en Strejke fuld al' Begejstring og Bestemthed, tilsidst
med Huen i Haanden har akcepteret de Vilkaar, som Herrerne dikterer i
en haanlig Tone.

Jeg véd, Du har beundret disse spanske Kvinder, der i en Folkerejsning
gik i Spidsen for Oprørernes Hær og blottede deres Bryst for
Soldaternes Bajonetter.

Jeg er sikker paa, at Du nævner lun Kvinde med Højagtelse, der skød den
brutale Embedsmand, som endog tillod sig at haane en Socialist i hans

Og jeg véd, at dit Hjærte bankede hurtigere, da Du læste om disse
Pariserinder, som i Kommunens Tid samlede sig under Kugleregnen for at
opflamme deres Mænd til Heltedaad. Jeg véd det, og derfor tvivler jeg
ikke beller om, at ogsaa Du tilsidst slutter Dig til dem, der arbejder
paa at erobre Fremtiden.

Hver eneste en af Eder, ærlige unge Mænd og Kvinder, Bønder, Arbejdere,
private og offenlig ansatte Kontorfolk, Soldater, I vil forstaa, hvad
jeres Ret er, og 1 vil gaa med os. I vil komme for at arbejde sammen
med jeres Brødre for den Revolution, som vil tilintetgøre ethvert
Slaveri, sprænge alle Lænker, bryde de gamle forslidte Traditioner og
aabne for hele Menneskeheden en nv og videre Synskreds; 1 vil slutte
Jer til os for i det menneskelige Samfund at grundlægge den sande
Frihed, den sande Lighed og det sande Broderskab. Arbejd alle og for
alle — den fidde Nydelse af deres Arbejds Frugter, den fulde Udvikling
af alle deres Ævner — et fornuftigt, menneskeligt og lykkeligt Liv.

Lad Dig ikke daare med, at vi — bare en lille Flok — er for svage til
at naa det store Maal, vi har sat os.

Tæl og se hvormange af os det er, som lider under Uretfærdigheden.

Vi Arbejdere, som væver Silke og Fløjl, for at vi selv skal gaa klædt i
Pjalter, vi er ogsaa en Masse. Naar Fabriksklokken ringer til et
Øjebliks Frihed, fylder vi Gaderne som et brølende Hav.

Vi Soldater, som trækkes afsted under Komando-staven, vi, som faar de
Kugler, som vore Officerer har Ordener og Distinktioner for, vi
stakkels Taaber, som hidtil ikke har vidst bedre end at skyde vore
Brødre,— 30 —

vi behøver bare at gøre omkring for at se den Haand-fuld snoreklædte
Herrer blegne, som kommanderer os.

Vi Bønder, som arbejder for andre og æder Havre, mens vi overlader
Herrerne Hveden, vi udgør Millioner Mennesker; vi er saa talrige, at vi
alene udgør Folkenes Masser.

Alle vi, som lider og som haanes hver Dag, vi er tilsammen den store
Mængde, vi er Havet, som kan opsluge alt.

Saasnart det er vor Vilje, er et Øjeblik nok til, at Retfærdigheden
sker Fyldest.

